BASES ESPECÍFICAS DA CONVOCATORIA PARA A CONCESIÓN DE AXUDAS PARA ADQUISICIÓN DE LIBROS DE TEXTO (CURSO 2016-2017)
ADMINISTRACIÓN LOCAL — Municipal — Nigrán (Subvencións, 21/06/2016)

Pleno do Concello, na sesión ordinaria celebrada o día 31 de maio de 2016 Aprobou as bases específicas da convocatoria para a concesión de axudas para a adquisición de libros de texto (curso 2016-2017), co texto que se insire a continuación: As presentes bases específicas, que rexerán a convocatoria, en réxime de concorrencia competitiva, para a concesión de axudas ou subvencións para a adquisición de libros de texto no curso escolar 2016-2017, estarán suxeitas á Lei 38/2003 do 17 de novembro, xeral de subvencións (en adiante LXS), á Lei 9/2007 de 13 de xuño de subvencións de Galicia (LSG), e ao Decreto 11/2009, de 8 de xaneiro polo que se aproba o regulamento que desenvolve a devandita lei. O Concello de Nigrán, asumindo as competencias recoñecidas no artigo 25.2, e da Lei 7/1985, do 2 de abril, Reguladora das Bases do Réxime Local, e no artigo 80.2, k da Lei 5/1997 de 22 de xullo, de Administración Local de Galicia, de acordo cos artigos 4 e 8.3 da Lei 13/2008 del 3 de decembro de Servizos Socias da Comunidade Autónoma de Galicia, e coas determinacións da Lei 3/2011, do 30 de xuño, de apoio á familia e á convivencia de Galicia, procede a ditar as bases necesarias para a concesión de axudas para a adquisición de libros de texto para o curso 2016-2017. As presentes bases teñen por obxecto regular o outorgamento de axudas ou subvencións ás familias dos/as alumnos/as de centros docentes públicos de educación infantil coa finalidade de adquirir libros de texto necesarios para o curso 2016-2017. Poderán ser beneficiarias das axudas aquelas unidades familiares que estean empadroadas no concello de Nigrán, residan neste termo municipal de xeito efectivo, e teñan fillos matriculados en centros públicos do municipio que cursen educación infantil no curso 2016-2017. En calquera caso estas axudas son incompatibles con outras subvencións, axudas ou ingresos para a mesma finalidade.1. Para poder optar ás axudas é requisito indispensable que os ingresos económicos da unidade familiar se axusten ao seguinte baremo, tendo en conta os ingresos da unidade familiar no ano 2015, Aos efectos anteriores, considérase unidade familiar a formada polo pai, nai, titor ou persoa encargada da garda e protección do menor e os fillos solteiros do solicitante menores de 25 anos que conviven no domicilio familiar ata a data de aprobación das presentes bases.2. A efectos do cómputo de ingresos teranse en conta os de calquera procedencia: salarios, pensións contributivas e non contributivas, prestacións, rendas, rendementos por actividades profesionais, industriais, agrarias, deportivas e artísticas, tanto no carácter fixo como eventual e outras.3. Dos ingresos brutos medios mensuais descontarase os gastos de alugueiro e hipoteca da vivenda habitual ata un máximo de 300 €/mes 4. Os solicitantes non poderán ter débedas contraídas co Concello.5. Os solicitantes non poderán ser beneficiarios doutras axudas, subvencións ou ingresos que teñan a mesma finalidade. As axudas deberán adicarse á adquisición de libros de texto necesarios para os beneficiarios descritos no apartado correspondente. A contía da axuda será a do custo dos libros, cun importe máximo de 65 € por cada neno matriculado en educación infantil nun centro público do municipio para o curso 2016-2017. A contía da convocatoria a realizar de conformidade coas presentes bases ascende a 5.000 euros, con cargo á partida 231.2269907 do Orzamento do ano 2016.1. As solicitudes de axudas dirixiranse ao Ilmo. Sr. Alcalde e presentaranse a través do rexistro xeral municipal ou por calquera das formas establecidas no art.38.4 da Lei 30/1992, do 26 de novembro, de réxime xurídico das Administracións Públicas e do procedemento administrativo común.2. O prazo de presentación de solicitudes será dende o día 4 ó 22 de xullo, ambos os dous inclusive.3. Será imprescindible presentar a solicitude de subvención cuberta no modelo normalizado incluído como Anexo I das presentes bases A mera presentación da solicitude suporá que o solicitante coñece e acepta as presentes bases da convocatoria.4. Coa solicitude achegarase a documentación que se sinala: a) Fotocopia do documento nacional de identidade do solicitante e cónxuxe ou parella b) Fotocopia do libro de familia completo c) Fotocopia dos xustificantes de ingresos da unidade familiar referidos ao ano 2015, todas as nóminas, certificados de pensións, certificados do INEM, declaracións xuradas de ingresos, etc) d) No caso de separación ou divorcio, copia da sentencia ou convenio regulador e) Vida laboral dos maiores de 16 anos. f) De ser o caso, recibo e contrato de aluguer, ou recibo da hipoteca da vivenda habitual 1. A tramitación destas axudas realizarase polos servizos sociais municipais, que recibirá as solicitudes e comprobará os requisitos esixibles e a documentación acreditativa e, de ser o caso, requirirá para que no prazo de 10 días hábiles se subsane a solicitude ou complete a documentación preceptiva, coa advertencia de que, de non facelo, teráselle por desistido da súa petición, logo da resolución oportuna.2. As axudas adxudicaranse a aquelas unidades familiares que acrediten reunir os requisitos establecidos no apdo.4º das presentes bases, cos límites de importe establecidos, ata o esgotamento da partida orzamentaria adicada a esta finalidade. Se o número de solicitudes supera no seu importe total o da partida orzamentaria, darase prioridade ás solicitudes con menor nivel de renda. Os empates resolveranse a favor de quen primeiro presentase a solicitude.1. O importe da axuda será o do custo dos libros, cun máximo de 65€ por cada neno matriculado en educación infantil nun centro público do municipio para o curso 2016-2017.2. Con carácter xeral, o pago da axuda realizarase mediante a entrega ao beneficiario dun vale por importe de 65€ por cada alumno. O vale poderá canxearse por libros de texto en calquera das librerías participantes no programa ou nos centros escolares, no caso de que sexan estes os que subministren os libros aos alumnos.3. As librarías que participen no programa deberán achegar ao Concello o conxunto dos vales recibidos, xuntando facturas correspondentes aos libros realmente adquiridos polos beneficiarios con cargo a cada un deses vales. A tal efecto, as facturas que se acheguen cumprirán os requisitos establecidos no Real Decreto 1619/2012 de 30 de novembro, polo que se regulan as obrigas de facturación, ou outros xustificantes ou documentos con valor probatorio equivalente, con validez no tráfico xurídico mercantil e con eficacia administrativa. Igualmente, as facturas deberán estar desglosadas de xeito que podan identificarse os libros de texto adquiridos e os seus respectivos importes.4. Cando os beneficiarios adquirisen os libros directamente nos centros escolares, os ditos centros presentarán os vales entregados polos beneficiarios, así como un xustificante debidamente asinado onde se recollerá a identificación do/a pai/nai/titor, o alumno/a, os importes e os conceptos debidamente desglosados.5. A documentación xustificativa deberá presentarse nos dous meses posteriores á entrega dos vales aos beneficiarios, no rexistro xeral municipal ou a través de calquera outra das formas previstas no art.38.4 da Lei 30/1992, do 26 de novembro, do réxime xurídico das Administracións Públicas e do Procedemento Administrativo Común. A falsidade ou ocultación dos datos ou documentos achegados polos beneficiarios da axuda, así como a non xustificación total ou parcial da mesma, ou destinala a un fin distinto para o que foi concedida, implicará o reintegro ao Concello das axudas aboadas. As presentes bases estarán vixentes durante todo o ano 2016, quedando condicionadas pola existencia de consignación orzamentaria. Nigrán, 15 de xuño de 2016.—Claudete Fabry Perez Chuecos.